20060915
Deċiżjoni tal-Kunsill 2006/666/PESK
tal- 15 ta’ Settembru 2006
dwar l-estensjoni tal-Ftehim fil-forma ta' Skambju ta' Ittri bejn l-Unjoni Ewropea u l-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ ta' l-Unjoni Ewropea f'Aceh (l-Indoneżja) (Missjoni ta' Monitoraġġ f'Aceh - AMM) u tal-persunal tagħha
IL-KUNSILL TA’ L-UNJONI EWROPEA,
Wara li kkunsidra t-Trattat dwar l-Unjoni Ewropea, u b'mod partikolari l-Artikolu 24 tiegħu,
Wara li kkunsidra r-rakkomandazzjoni mill-Presidenza,
Billi:
(1) Fis- 7 ta' Ġunju 2006, il-Kunsill adotta l-Azzjoni Konġunta 2006/407/PESK li temenda u testendi l-Azzjoni Konġunta 2005/643/PESK li tistabbilixxi l-Missjoni ta' Monitoraġġ ta' l-Unjoni Ewropea f'Aceh (l-Indoneżja) (Missjoni ta' Monitoraġġ ta' Aceh - AMM) [1] għal perjodu ieħor ta' tliet xhur sal- 15 ta' Settembru 2006.
(2) F'dik id-data l-Kunsill adotta wkoll id-Deċiżjoni 2006/448/PESK [2] dwar l-estensjoni għal 3 xhur, sal- 15 ta' Settembru 2006, tal-Ftehim bejn l-Unjoni Ewropea u l-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ ta' l-Unjoni Ewropea f'Aceh (l-Indoneżja) (Missjoni ta' Monitoraġġ f'Aceh - AMM) u tal-persunal tagħha.
(3) Fil- 21 ta' Lulju 2006 l-Gvern ta' l-Indoneżja stieden lill-Unjoni Ewropea sabiex testendi l-mandat tal-AMM għal perjodu finali ta' tliet xhur sal- 15 ta' Diċembru 2006.
(4) L-estensjoni tal-Ftehim fil-forma ta' Skambju ta' Ittri b'perjodu ta' tliet xhur sal- 15 ta' Diċembru 2006 għandha tiġi approvata f'isem l-Unjoni Ewropea,
IDDEĊIEDA KIF ĠEJ:
Artikolu 1
L-estensjoni tal-Ftehim fil-forma ta' Skambju ta' Ittri bejn l-Unjoni Ewropea u l-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ ta' l-Unjoni Ewropea f'Aceh (l-Indoneżja) (Missjoni ta' Monitoraġġ f'Aceh - AMM) u tal-persunal tagħha b'perjodu ta' tliet xhur sal- 15 ta' Diċembru 2006 hija b'dan approvata f'isem l-Unjoni Ewropea.
It-test ta' l-Iskambju ta' Ittri li jikkostitwixxi l-Ftehim dwar din l-estensjoni huwa mehmuż ma' din id-Deċiżjoni.
Artikolu 2
Il-President tal-Kunsill huwa b'dan awtorizzat jinnomina il-persuna jew persuni li jkollhom is-setgħa jiffirmaw l-Iskambju ta' Ittri sabiex l-Unjoni Ewropea tintrabat [3].
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.
Artikolu 4
Din id-Deċiżjoni għandha jkollha effett mill-jum ta' l-adozzjoni tagħha.
Magħmul fi Brussell, 15 ta’ Settembru 2006.